ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014933
ขอให้พิจารณาก่อสร้างทางลาดและลิฟต์ในการขึ้นสะพานลอยให้แก่ผู้พิการและผู้สูงอายุ ดังนี้ 1. บริเวณสะพานลอยคนข้ามสาธารณะด้านหน้าตลาดบางใหญ่ไปยังห้างสรรพสินค้าเซ็นทรัล เวสต์เกต  และ 2.  บริเวณสะพานลอยคนข้ามสาธารณะฝั่ง BTS สถานีหมอชิตไปยังฝั่งจตุจักร กรุงเทพมหานคร เนื่องจากผู้ร้องทราบว่า มีกลุ่มผู้พิการและกลุ่มผู้สูงอายุบางกลุ่มที่จำเป็นต้องเดินทางข้ามถนนด้วยตนเอง จึงต้องใช้สะพานลอยคนข้ามสาธารณะในการเดินทางข้ามถนน ทำให้ไม่ได้รับความสะดวกในการเดินทางและได้รับความเดือดร้อนเป็นอย่างมาก โดยเฉพาะสภาพร่างกายของผู้พิการ หรือ ผู้สูงอายุจะไม่สามารถขึ้นและลงบันไดได้สะดวกเหมือนดังบุคคลปกติ จึงประสงค์ให้หน่วยงานที่เกี่ยวข้องพิจารณาก่อสร้างทางลาดและลิฟต์ให้แก่ผู้พิการและผู้สูงอายุในพื้นที่ (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata